system
Răspunde în limba română, în stilul Wikipedia, cat mai corect gramatical.
user
Ce poți relata pe scurt despre Cambodgia?
assistant
Cambodgia (, „Cambógi-a”; în , Kampuchea), oficial Regatul Cambodgia(în , Preăh Réachéanachâk Kâmpŭchéa) este un regat din sud-estul Asiei, cu o populație de peste 13 milioane de locuitori, având capitala la Phnom Penh. Cambodgia este statul succesor al odată puternicului Imperiu Khmer hinduist și budist, care stăpânea cea mai mare parte a Peninsulei Indochinei între secolul al XI-lea și al XIV-lea.

Țara se învecinează cu Thailanda la vest și nord-vest, Laos la nord-est, și Vietnam la est și sud-est. La sud are ieșire la Golful Thailandei. Geografia Cambodgiei este dominată de râul Mekong (în khmeră, colocvial: Tonle Thom sau "râul cel mare") și lacul Tonle Sap ("lacul cu apă proaspătă"), o sursă importantă de pește. O mare parte a Cambodgiei se situează la nivelul mării, și ca o consecință, râul Tonle Thom își inversează direcția vărsării în anotimpul umed, aducând apă înapoi în lacul Tonle Sap și provocând astfel inundații.

Istoria
Articole principale:
 Imperiul Khmer
 Kampuchea Democrată
 Războiul Civil Cambodgian
 Republica Populară Kampuchea
 Autoritatea de Tranziție a Națiunilor Unite din Cambodgia
Ultimele două articole descriu sângerosul genocid (două milioane de morți) săvârșit de regimul comunist al khmerilor roșii conduși de Pol Pot, unul din cei mai sângeroși dictatori ai istoriei omenirii. Republica Socialistă România, condusă de Nicolae Ceaușescu, a fost singura țară socialistă care a sprijinit (inclusiv cu arme) regimul Pol Pot.

Geografia

Relieful 
Predomină câmpiile; Munții Dangrek se întind de-a lungul graniței de nord.

Hidrografia 
Este situată în mare parte în bazinul fluviului Mekong; cel mai întins lac, Tonle Sap, este situat în vest.

Populația 
Populația țării este 13,327,000 de locuitori. Cea mai mare parte a populației aparține grupului etnic khmer. Minoritățile cele mai importante sunt chinezii(6,4%)și vietnamezii(3,6%). Limba oficială este khmera dar se vorbește des și franceza. Religia oficială este budismul hinayana 84,7%, apoi urmează următoarele religii: culte 
populare chinezești 4,7%, culte tradiționale 4,3%, creștinism 1,1%.

Populația este mai densă în partea centrală(60-100 loc./km pătrat) și pe litoral(50-60 loc./km pătrat) și mult mai rară în N și NE(1-5 loc./km pătrat).

Natalitate de 25,5 la mie si mortalitatea de 8,2 la mie. Speranța de viață la naștere este de 60 de ani pentru bărbați și 65 de ani pentru femei.

Principalele orașe: 
 Phnom Penh 1,5 milioane
 Preah Sihanouk 209 de mii
 Battambang 124,3 de mii
 Siemreab 83,7 de mii
 Prey Veng 14,9 de mii

Economia 

Industriile principale ale Cambodgiei sunt industria textilă și cea turistică.  În 2005, s-au descoperit depozite de petrol și gaze naturale în apele teritoriale ale Cambodgiei, și odată ce ar începe extracția comercială în 2009 sau în prima parte a anului 2010, veniturile petroliere i-ar putea afecta în mod profund economia. În 1999, primul an de pace din ultimi 30 de ani, guvernul a înregistrat progrese în cazul reformelor economice. SUA și Cambodgia au semnat un Acord Bilateral Textil care garanta Cambodgiei o anumită cantitate de exporturi către SUA. Din 2001 până în 2004, economia a avut o rată de creștere de 6,4%. Economia cambodgiană are însă nevoie de sprijin, în condițiile în care 50% din populație este sub 21 de ani, fiind localizată în zonele rurale. Majoritatea satelor cambodgiene nu au nici măcar infrastructura de bază.

Sectoare economice: agricultură:35%; industrie:30%; servicii: 35%

Rata șomajului este de 2,5%. Forța activă de 7 milioane.

Produse exportate: haine, lemn, cauciuc, orez, pește, tutun, încălțăminte.

Turismul 

În 2006, turiștii străini au depășit 1,7 milioane iar în 2007 au fost 2,1 milioane. Venituri de 963 mil.$. Turiștii vin aici pentru a vizita palatele și templele budiste, Cambodgia devenind o importantă țară turistică. Turismul aduce o mare contribuție la economia acestui stat. Cambodgia a devenit cea mai importantă țară turistică din Asia de sud-est. Turiștii vizitează și capitala statului, Phnom Penh, unde la începutul lunii noiembrie, au loc mari serbări nautice și celebrele temple din junglă de la Angkor. Coasta sudică, cu stațiuni balneomaritime(cea mai cunoscută fiind Preah Sihanouk) și climaterice(Kirirom, Kampot, Bokor ș.a.).
Patrimoniu UNESCO: Parcul arheologic Angkor(1992).

Patrimoniu mondial UNESCO 
Până în anul 2011 pe lista patrimoniului mondial UNESCO au fost incluse 2 obiective din această țară.

Vezi și 
 Locuri din patrimoniul mondial UNESCO

Referințe

Legături externe 

 
Cambodia Corruption Profile  from the Business Anti-Corruption Portal
 Cambodia  from UCB Libraries GovPubs
 
 Cambodia profile from the BBC News
 Cambodia at Encyclopædia Britannica
 Cambodia - Traveling the far east
 
 Key Development Forecasts for Cambodia from International Futures
 Tărâmul de dincolo de timp, 12 februarie 2007, Florin Iorganda, Descoperă
 Cambodgia vreme
 Cambodgia, țara templelor înghițite de junglă, 7 iulie 2009, Andreea Dogar, Evenimentul zilei